Hlina, Alojz, poslanec NR SR (2013-10-24):
Vážený pán predseda, vážení kolegovia, kolegyne, vážení občania, ja si nesiem takú tabuľku, teda pomôcku, budem sa snažiť znázorniť čo možno najplastickejšie letové vzdialenosti, lebo aj tomu sa budem venovať. Ale skôr ako sa začnem tomu venovať, ja sa chcem spýtať, že kedy je ten čas, kedy máme odvolávať? Viete, keď už ste tu, vás pokúšal ten rokovák, tak dajte do rokováku, vtedy, keď národohospodárska škoda nepresiahne, ja neviem, koľko sa vyčísľovala pri SPP, ale keď presiahne 2 mld., vtedy, keď obetí na životoch údajným preukázaným alebo šetreným, alebo v procese šetrenia bude viac ako desať dajme tomu, viete. A vtedy možno, aby sme, lebo vám to hrozným sp..., ja sa fakt pýtam, kedy je ten dôvod? Prosím vás, tu zazneli reči o cynizme, o hyenizme, Džugašvili tu povedal, že pokiaľ toto je jediná kauza našej vlády, tak on nemá, ja ho zacitujem, pokiaľ toto je kauzou našej vlády, tak on je s našou vládou spokojný, teda s ich vládou. Rozumiete? Viete, čo povedal ten človek? Že pokiaľ, lebo my sme tu o tom, mi hovoríte teda, že či tým, neschopnosťou tých úradníkov a zodpovednosťou politickou ministerky došlo alebo nedošlo, ale určite tam nejaká korelácia s tým je, s tým úmrtím, tak on povie, že pokiaľ toto je ono, tak on je spokojný. No tak kto je tu cynik, preboha, v tejto? Kto tu je cynik? Tak potom si to v tomto ujasnime. Ja som rozmýšľal, že aký príklad dať na dokumentáciu tej absurdity, ktoré tu argumentačne z tých kalibrov, ktoré SMER na nás postavil, zazneli. Ešte k tým kalibrom si dovolím uviesť. Tu Kaliňák vystúpil teda s politickým prejavom, ale ako za kaliber tu bol, myslím, iba pán Raši, nie, že za kaliber tu bol pán Raši, ktorý si to pomýlil s, neviem, kde to skončilo, pri ktorom zjazde KSČ, kde čítal zdravice a pod čítaním zdravice si pomýlil schôdzu. On si myslel, že je na schôdzi, myslím, že aj bola taká schôdza, kde sa odvolával pán Uhliarik, tak on mal pocit, on sa premiestnil, teleportoval v čase a on proste hovoril o tom. Takže toto bol kaliber SMER-u, ktorý vystúpil k tejto zásadnej veci. Potom tu nechali len krídelné útoky v podobe Blahu s jeho fakt úplné geniálnym prízvukom anglickým. A, viete, to je to, presne to, a teraz budem mierne osobný, že to je tá vizitka, že aj on, aj iní, ďalší génius, oni učia na vysokých školách, pokiaľ ja viem, prosím vás pekne, to je tá úbohosť. To je tá úbohosť, že oni naozaj reálne učia, učia budúcich, neviem koho všetkého, oni fakt učia. Po vystrieľaní týchto kalibrov tu už len tápeme, tu už nikto neni. Tu Číž, Číž to zabije tým, čím to zabije, to znamená, že pokiaľ, tak to zopakujem tretíkrát, pokiaľ je toto kauzou, tak on je s vládou spokojný. No tak povedzme si. Prosím vás, keby Giuliani, keď napikovali do tých dvojičiek tie lietadlá, keby tie požiarnické autá nemohli vyštartovať kvôli tomu, že nejaký úradník z magistrátu, ja neviem, neobnoví STK-ačku, že požiarnici by stáli v garážach, tak ja vám poviem, že ako by to tu skončilo. Že mne to pripomína, že keby potom niekto neskôr povedal, no, viete, že ako dobre, že tak, lebo vlastne sa tí požiarnici, možno niektorí by boli zahynuli. To by tam možno, toto sú tuná schopní nám predviesť naši smeráci. Oni sú vám po určitej chvíli, vám, viete, čo povedia? Že v zásade to, že štyri dni tie vrtuľníky nelietali, je dobré, lebo za tie štyri dni ušetrili benzín, alebo tie štyri dni by sa spoplatňovali, i keď to nevylučujem, že aj tak ich spoplatnia, ale oni sú schopní sem tu prísť s tým a povedia, však my sme ušetrili za štyri dni. To je výrazom toho, pre ľudí hovorím, tu to nemá význam, to neni zo SMER-u nikto, sa popratali všetci ako títo. To je výrazom, vážení, kto vám vládne. Toto je SMER schopný urobiť. Oni nechcú pripustiť akúkoľvek, akúkoľvek zodpovednosť. Prosím vás, dvetisíc rokov dozadu sa hovorilo o tom, že Rimania už vedeli hádzať cez hradby, keď bol ľud moc nahnevaný, tak sem-tam na utíšenie hnevu ľudu, hej, keď nestačili chlieb a hry, čo našim, zdá sa, občanom bohato stačí, večer si zapnú ešte telku k tomu, tak tí Rimania boli takí, vyzerá, že zlostnejší, tak oni im hádzali cez tie hradby. Oni, naši nie sú schopní pustiť ani nohu. Fakt ani nohu. Prosím vás pekne, keby to naozaj skončilo v tom prvopočiatku, že nejaký Senčák, ja neviem, kto je Senčák, ale Senčák je jedna, podľa mňa jeden neschopný človek, absolútne neschopný človek, ktorý hazarduje so zdravím človeka. A ten človek, ja neviem, koľko berie plat, ja si to, možno dám tú robotu a si zistím, koľko berie taký plat taký Senčák na ministerstve zdravotníctva. Ten tam na druhý deň nemal byť. Na druhý deň tam nemal byť. Ale čo urobili, naša ekipa? Naša ekipa sa postaví jeden za druhého, jeden za druhého jako jeden muž, ako jedno telo, proste nepustia ani jedného, lebo vedia, že keby niekoho z toho kruhu vypustili, tak sa im to zrúti. To je celý problém. Keby Senčáka možno na druhý deň prepustili, tak Senčák by si objednal rozhovor v SME a začal by možno krútiť, že čo všetko sa tam robí. Tak pre istotu Senčáka upracú, utíšia, všetko sa drží pokope, potichučky, ale tu umierajú ľudia, tu už umierajú ľudia. Ja sa potom pýtam, koľko, čo sa má stať, aby sme my mohli odvolávať, bez toho, aby ste nám to vykrikovali, a čo sa má ešte stať, aká tragédia, aby tu niekto zahučal, aby niekto prišiel o robotu, aby niekto prijal politickú zodpovednosť? Prosím vás, argument nad argumenty, čo tu zaznel, politická kampaň a neviem čo, že počkajme na vyšetrovanie. Však čakáme na vyšetrovanie mostu Kurimany. Však už je to rok. Počiatka sme nechali na pokoji. Počiatek nevedel ani palubný lístok predložiť, už je to rok, a ticho, ticho po „pěšinke“. A tak presne to je to, to je taktika: nechajte prach napadať. Nechajte prach napadať, nechajte emócie vychladnúť, potom sa k tomu vrátim. Aj tu to malo byť taktikou, aj tu to malo byť taktikou a hrozne sú vyrušení naši slovutní predstavitelia vlády tejto krajiny, že vôbec na to narážame. No ste sa chytili. Ja naozaj pre občanov, ktorí majú taký ten prah citlivosti ešte aký-taký, prosím vás, teraz sa chytili. Teraz sa chytili, teraz dokázali, že je to fakt a fakt a čistý prúser. Toto je fakt čistý prúser, toto, čo urobili. Toto je úplne jasné a dokázateľné. Že čím to? Bohorovnosťou tých ministerských úradníkov, že ich to nezaujíma a že či piatok – však kto by chodil v piatok do roboty, však?! Však pondelok, nie, to dajú. Viete, piatky každý ministerský úradník má v piatok úplne iné starosti, jak sa zaoberať, že či budú lietať vrtuľníky a nebudú, tak to nechá na pondelok. Lenže chyba lávky, vážení občania, teraz, teraz, teraz je tá príležitosť, aby ste im to otrieskavali o hlavu, lebo urobili obrovskú chybu. V normálnej, štandardnej krajine by Senčák a celá tá jeho ekipa, celý jeho sekretariát, aj zo sekretariátu by ho vyhodili bez akéhokoľvek odstupného a ministerku alebo ministra, ktorý by tam bol, by potichu upratali. Kdežto tu sa, prišli, ako jeden muž sa postavili a idú ju tu chrániť a ešte nastavili krídelné útoky v podobe Blahu. Prosím vás a toto chcú obhájiť. Oni sem s tým prišli, že to chcú ustáť. Oni sem s tým prišli, že to idú ustáť. Všímajte si tú taktiku: voľby, teraz Galko, neviem čo, toto. Prapodstata je niekde úplne inde. Prapodstata je tam v tom, že na tom ministerstve si niekto neurobil robotu takú, ako mal, dokázateľne, a kvôli tejto chybe sa stalo, čo sa stalo. To znamená, vzletu schopné vrtuľníky neleteli a môžme sa teraz sporiť, môže to už bude dokazovať ten úrad pre to zdravotníctvo, či tam je nejaká príčinná súvislosť s tým úmrtím, alebo nie. Ale toto sú fakty. Za toto sa v slušných krajinách nie že letí z roboty, za to sa v slušných krajinách chodí sedieť, za toto je paragraf. Oni to ustoja! Tam sa usmejú. Pani ministerka sa usmeje a tam niekto prehlási, jak za ňou stoja a aká je opozícia zlá a Galko a Uhliarik. A hotovo. Zas sme tam, kde sme boli. Na čo ešte budeme čakať?! Máme jedinečnú možnosť toto využiť. Jedinečnú možnosť to využiť nie pre nás, pre opozíciu, pre ľudí tejto krajiny, na tomto prípade dokázať, že jak to v tejto krajine funguje, že tu si už ľudia nerobia elementárne veci, elementárne veci, elementárne povinnosti, ktoré majú dôsledok, príčinnú súvislosť možno aj s úmrtím, si nerobia a nedokážu si, a napriek tomu ich niekto obhajuje. A ešte nás tu okrikujú. Prosím vás pekne, ja som do tejto diskusie, tu si pomôžem touto tabuľou, ja ju tu už mám dlho a teraz ju využijem. (Rečník položil na rečnícky pult názornú pomôcku.) Ja sa zahrám na odborníka, ale na toto nemusíte byť odborník. Viete, toto je presne taká, taký mýtus, čo tu prebieha medzi nami, že tu iba odborníci, tu by sme mali byť odborníci na jadrovú fyziku, ja nie som odborník na jadrovú fyziku, ja som poľnohospodár, ale snažím sa rozmýšľať sedliackym rozumom. Sedliackym rozumom. A teraz vám pokúsim sa niečo povedať. (Rečník zobral do rúk názornú pomôcku.) Ak je Skalica tu a tu je Žilina, tak túto vzdialenosť, povedzme, že je 2A, lebo vzdialenosť Trenčín – Skalica je A. Prosím vás, koľko vysokých škôl potrebujete? Povedzte mi, koľko? Ľudovú. Päť ľudových potrebujete! Toto je už moc zložité, A, 2A, toto som si ja dovolil, som si pripravil. Ale poviem to jednoduchšie. (Reakcie z pléna.) To je o tom, že je to polovičná vzdialenosť. Je to o tom, že je to polovičná vzdialenosť. Prosím vás, či na bicykli, či pešo, či koňom, či na krave, či na vrtuľníku, vám garantujem, stále polovičnú vzdialenosť prejdete o polovicu rýchlejšie, nie vždy absolútne, ale určite. Nepotrebujete, pán predseda, pán Raši, ani jednu vysokú školu, a už vôbec nie zo Sládkovičova. Prosím vás, to je, to nepustí, to je fakt! A o tomto fakte sa rozprávame, pán riaditeľ nemocnice Rooseveltovej, myslím si, ste, nie? O tomto fakte sa rozprávame. O tom, kde vo vašom fachu, to nie sú rezbári, to nie sú murári, že im uschne malta a potom sa zle umýva fúrik. (Smiech v sále.) Tu sa hovorí o záchrane ľudského života. Tak mi uznáte hádam, že je rozdiel, kde sa z jedného bodu do druhého dostanem za hodnotu A, alebo za raz takú hodnotu. Je to rozdiel? Je. Vám garantujem, že je. Keby som to ešte dokončil, tak tu ešte, aby tu nejaký odborník začne k tomu hovoriť, tak ešte máte tú slávnu Nitru a Bratislavu. A vám hovorím, že vzdialenosť z Bratislavy, Bratislava – Skalica je 1,2 oproti Skalica – Trenčín, to znamená, je to o trošku ďalej. Čiže najkratšie do tej Skalice bolo z Trenčína, to znamená z toho miesta, z ktorého neletel vrtuľník – prečo? Prečo? Lebo čo, neprišli peniaze? Čo to od Kmotríka, to zle poslal? Neposlal to cez Western Union, ale poslal to, z Western Unionu to príde hneď, ale to sa ťažko sleduje, to všetci darebáci posielajú Western Unionom. Možno to poslal cez banku, to trvá tri dni, či koľko, a niektorí povedali, že nie, neurobíme nič, kým to nepríde, kým to necinkne, esemeska. Neviem, čo mám povedať. O čo šlo? O čo tam šlo? A prosím vás, ešte tu zástupca premiéra, čo hovoril, to chcem zopakovať. Aj keby toto nebola pravda, že vzdialenosti hrajú úlohu, tak hovorme o štatistickom predpoklade. To znamená, aký je štatistický predpoklad, môžme hovoriť, že všetky budú vyťažené, neviem čo. Ale hovorme o vyššom štatistickom predpoklade, že bude možnosť. To znamená, že ak máte v danej oblasti, ktoré aj keby boli, just rovnaká vzdialenosť, čo nebola, štyri vzletuschopné vrtuľníky, tak je tiež nejaká hodnota. A keď z tej, z tých štyroch vzletuschopných vrtuľníkov dva zoberiete, o čo je iná tá hodnota? Povedzte mi? Treba na to Sládkovičovo? Netreba. To je znova to isté. To znamená o polovicu nižšia. O polovicu nižšia než štatistický predpoklad, že tam bude niečo voľné. A už nehovorím o tom, že z tých dvoch, čo zostali, jeden bol na výjazde. Tak priznáte niekto chybu? Nepriznáte nikto? Dokedy toto chcete, ja neviem, ale ľuďom sa čudujem, že sú pripravení na to, tomuto veriť. Ešte neviem, jak by sa to ináč dalo povedať možno tak jednoduchšie, aby to malo aj zmysel, aj význam, aby to aj pre nás malo význam aj zmysel, no treba naozaj asi v tomto pokračovať, pokúšať sa rozkryť, rozkryť tú hroznú, obludnú demagógiu. A vidíte, keď sú pod stresom, tak trepú hlúposti. Za to, čo povedal Číž, to je, to je, štandardne by ho už mal niekto bombardovať, mal by, hej, len tu nikto nebude. Ale to je výrazom toho, že jak sme si my ponižovali prah citlivosti a pozvyšovali, podľa toho, ako, z ktorej strany sa na to pozeráte, na niektoré veci. Že čo sme ešte ochotní tolerovať. Koľko toho sme ešte ochotní tolerovať a nerozruší nás to? Hovoríme, a ja nechcem byť ten, aby som nebol naškrtnutý z toho, že to zneužívam, ale hovorme o miere príčinnej súvislosti, kde kvôli nekonaniu došlo možno až k tomu úmrtiu, ku ktorému došlo. Prosím vás pekne, k pani Zvolenskej, ja mám k nej fakt špeciálny vzťah, ja som k tým, ona je tiež jeden z tých expertov, ktorý tu nosí, ktorá je vhodným messengerom, naozaj, Zvolenskú pošlete sem, ona to šupne do tej kabelky a ide, viete, až tu si to pozrie, že keď to preženiem. A naozaj ona tu už prišla a viete, s čím prišla, s daňou z dividend, to som sa tu vtedy, išlo ma roztrhnúť od zlosti, kde, že som sa snažil zadokumentovať. Ona sem prišla s tým, že vlastne zničí lekárnický trh. A zničí. Však o tom budeme rozprávať za chvíľku, hej, a neskôr budeme rozprávať o tom, že čo pustila, ako vypustila. Že tých dôvodov, prečo ja, aj keby toto nebolo, tak ja by som podpísal aj len tak, že sme si, že v rámci nejakého takého pokusu o zlepšenie situácie by som sa bol podpísal. A toto je, človek niekedy má na jazyku aj silnejšie výrazy, ale nepoviem ich, budem končiť. Vážení, dôvody sú jasné. V štandardných krajinách by sme k tomuto vôbec nemuseli prísť, už by to bolo dávno upratané, už by tu bol nejaký nový minister alebo ministerka, lebo však iba jedinú, viete, možno ju držia preto, že majú jedinú ženu vo vláde a potom by bol jak ale, to verím, že ešte je nejaká žena, ktorá by mohla teoreticky robiť na ministerstve zdravotníctva, aby sa teda nemohlo povedať, že vláda nemá ženské zastúpenie. Ale asi nemá to, čo je potrebné a nevyhnutným kvalifikačným predpokladom. Jak je nevyhnutným kvalifikačným predpokladom robiť šéfa pozemkového úradu na Orave, byť otcom poslanca SMER-u, tak je asi nevyhnutným kvalifikačným predpokladom byť ministrom zdravotníctva, mať long history pre všetky inštitúcie, ktoré sa tu spomínali, ktoré tu zazneli. Jedna zdravotná, druhá zdravotná, ja neviem čo, to znamená, ten rozsah previazanosti si nevybudujete za deň, za dva, hej, čiže toto je kvalifikačným predpokladom na to, aby ste mohli robiť. Čiže o to ide, nevybrať, nevybrať z tohto zatiaľ dobre šľapajúceho stroja jedno súkolie, lebo to začne škrípať. Ale ani v tomto prípade nie, pán Baláž?! Preboha, veď vy zachraňujete život! Však ste lekár! Ani v tomto prípade? To je jednoznačné flagrantné porušenie, to z toho sa nedá vykrútiť, z toho sa nedá! To sa dá len ustáť, útrpne ustáť. To sa nedá vykrútiť, to sa nedá vyargumentovať, že tu sa postaviť a argumentovať, však to ani nič nezaznelo. Raši, opakujem sa a končím, Raši, ktorý mal zastupovať teda tú odbornú stránku komunikácie, čo urobil? Zopakujem, aj pre ľudí zopakujem, on nevyvracal tie skutočnosti, o ktorých tu my hovoríme, to znamená, že sa pochybilo. On tu niečo splietal o nejakých kolektívoch, ktorí pozdravujú plénum a ich ministerku a stoja za ňou, stále a vždy a aj neviem kedy, a potom si spomenul na bývalého ministra. Kolegovia, dalo by sa na túto tému veľa. Jedného dňa príde čas, kde bude mať zmysel a budeme sa tešiť na, na zodpovedné, zodpovedné vyjadrenia, zodpovedné príspevky, naštudované príspevky a bude tu radosť byť a radosť rozprávať a raz tu bude aj čas, kde tu nebudú ľudia, ktorí učia na vysokých školách a miesto „faizer“ povedia „fizer“, či čo to povedali? Viete, však to už aj ja som sa učil angličtinu na čínskych uliciach, prosím vás, ale ja by som už toto fakt nepovedal. A toto, to je, to dokumentuje tú úbohosť toho, že jakým ten, ten, tú gradáciu toho, že kam sa blížime. To sa hovorí o Amerike, že tam to tiež všelijako vznikalo, Morgenovci, ja neviem čo, Kennedyovci tiež nejako začali, ale i ďalšie generácie sa učili hrať na klavíri a po francúzsky. Kdežto tu ideme presne opačným smerom, a zlým. Tie ďalšie generácie nie že po francúzsky, oni nevedia pomaly už po slovensky a cudzí jazyk je nomen ultra nič nepoznané. Toto je, toto treba zastaviť, treba to zastaviť a nech nás nepripravujú na prahy citlivosti, ktoré sa nedajú ustáť. Lebo keď toto ustoja bez toho, aby sa im skrivil vlások na hlave, že ustoja tuto tento brutál, tak nabudúce budú mať to vedomie a aj niektorí z nich možno aj to svedomie na chvíľku, že prídu s niečím iným a povedia, aj to ustojíme. Však keď sme toto ustáli, toto keď sme ustáli, keď sme Zvolenskú, vrtuľníky, to takto zostane v tej skratke mentálnej, tak ustojíme už všetko. Ďakujem pekne.